**Република Србија**

**ОПШТИНСКА УПРАВА ВЛАДИЧИН ХАН**

Одељење за урбанизам, имовинско-правне,

комуналне и грађевинске послове

Број:350-101/2016-04

ROP-HAN-29031-LOC-1/2016

08.11.2016.године

ВЛАДИЧИН ХАН

Одељење за урбанизам, имовинско-правне, комуналне и грађевинске послове Општинске управе Општине Владичин Хан, решавајући по захтеву Огранак Интеграл инжењеринг Ниш, ххххх, МБ ххххх, ПИБ ххххх, чији је пуномоћник Јанчић Новица ЈМБГ ххххх из Врања ул. ххххх, а на основу члана 53а. 54. 55. 56. и 57. Закона о планирању и изградњи РС, („Сл. Гласник РС“, број 72/09,81/09, 24/2011, 121/2012, 132/2014 и 145/2014), Правилника о класификацији објеката („Сл. Гласник РС“, број 22/2015), Правилника о поступку спровођења обједињене процедуре електронским путем („Сл. Гласник РС“, број 113/2015) и Просторног плана општине Владичин Хан („Сл. гласник Града Врања“, број 22/2010) , издаје

**ЛОКАЦИЈСКE УСЛОВЕ**

**за изградњу типских радних контејнера на кп.бр.1614 КО Кржинце**, инвеститору Огранак Интеграл инжењеринг Ниш, ххххх, МБ ххххх, ПИБ ххххх, чији је пуномоћник Јанчић Новица ЈМБГ ххххх из Врања ул. ххххх, за објекат категорије Б класификациони број 122011.

**Правила грађења** се утврђују на основу Просторног плана општине Владичин Хан („Сл. гласник Града Врања“, број 22/2010).

Катастарска парцела број 1614 КО Кржинце за коју се издају локацијски услови налази се у селу Кржинце, Општина Владичин Хан и представља примарно сеоско насеље у којем је најзаступљенија примитивна сеоска производња.

Правила грађења која се односе на предметну изградњу на кп.бр. 1614 КО Кржинце чија је површина 328824м²:

* Минимална ширина фронта грађевинске парцеле је 15м,
* Минимална површина грађевинске парцеле је 400м2,
* Бочна и задње одстојање објекта од ивица парцеле су минимално ½ висине објекта, а не мање од 5,00м, уз обавезу садње најмање једног дрвореда,
* Међусобно одстојање је у складу са потребама организовања противпожарниг пута, а садња дрвећа је опциона у складу са обезбеђењем противпожарног пролаза између објеката,
* Међусобно одстојање објеката у оквиру комплекса не може бити мање од 4,00м,
* Стопе темеља не могу прелазити границу суседне парцеле (осим уз сагласност суседа),
* Непосредни појас заштите – простор заштитног појаса од ивице земљишног појаса пута ширине 40 м за ауто-пут, 20 м за државни пут I реда, 10м за државни пут II реда, 5м за јавни општински и некатегорисани пут и 25 метара за магистралну железничку пругу,
* Парцелу оградити транспарентном оградом до висине од 1,40 м, односно до висине од 0,9 м када је у питању зидана ограда. Ограде на грађевинским парцелама на којима се налазе индустријски и други радни и пословни објекти, могу бити ограђене зиданом оградом висине до 2,20 метара. Ограду поставити на регулациону линију, тако да се стубови, ограда, капија и врата налазе и отварају унутар грађевинске парцеле која се ограђује,
* Уколико се локација налази у близини неког споменика културне баштине, инвеститор се условљава осигурањем археолошког надзора над радовима ископавања,
* За паркирање возила за сопствене потребе власници обезбеђују простор на сопственој парцели изван површине јавног пута,
* При изградњи темеља или подземних етажа обратити пажњу на ниво подземних вода и геотехничке препоруке,
* Затворене складишне капацитете планирати од чврстог материјала са кровном конструкцијом отпорном на атмосферске падавине
* Обезбедити манипулативни простор на парцели да би се несметано одвијало функционисање саобраћаја,

Приликом извођења радова придржавати се важних техничких и ЈУС прописа за ову врсту радова.

**Услови на локацију од стране Јавних предузећа:**

* ЈКП „Водовод“ Владичин Хан, Услоби за пројектовање и прикључење број 2529 од 09.11.2016.године;
* Телеком Србија Филијала Врање, Сагласност и услови за прикључење број 7151-439087/1 од 8.11.2016.године,
* „Југоисток“ ДОО Електродистрибуција Врање – Сектор за енергетику и инвестиције, служба за инвестиције и основна средства Врање, број 304042/2 од 10.11.2016.године,

Сви напред побројани услови саставни су део локацијских услова и морају бити испоштовани по сваком наводу приликом пројектовања и извођења радова. За све настале штете због непоштовања неког од издатих услова од стране јавних предузећа, трошкове сноси инвеститор.

**ПОСЕБНИ УСЛОВИ:**

Инвеститор је дужан да приликом извођења радова не оштети суседне објекте, а ако дође до оштећења да евентуалну штету надокнади.

Инвеститор је у обавези да изради техничку документацију-пројекат за грађевинску дозволу у складу са Законом о планирању и изградњи РС („Сл. Гласник РС“, број 72/09, 81/09, 24/2011, 121/2012, 132/2014 и 145/2014) и Правилником којим се

уређује садржина техничке документације.

Пре издавања грађевинске дозволе неопходно је доставити доказе о регулисању

правно-имовинских односа и извршити пренамену земљишта у грађевинско уколико то

није већ учињено или надлежно Министарство не каже другачије.

Инвеститор је у обавези да прибави техничку документацију и да се посебним електронским захтевом кроз електронску обједињену процедуру обрати овом одељењу у циљу издавања грађевинске дозволе ускладу са чланом 147. Закона о планирању и изградњи РС („Сл. Гласник РС“, број72/09, 81/09, 24/2011, 121/2012, 132/2014 и 145/2014).

Локацијски услови важе **12 месеци** од дана издавања или до истека важења грађевинске дозволе издате у складу са тим условима, за катастарску парцелу/е за коју је поднет захтев.

Подносилац захтева може поднети захтев за измену једног или више услова за

пројектовање, односно прикључење објекта на инфраструктурну мрежу у ком случају

се врши измена локацијских услова.

**О б р а з л о ж е њ е**

Огранак Интеграл инжењеринг Ниш, ул. ххххх, МБ ххххх, ПИБ ххххх, поднео је преко пуномоћника Јанчић Новице ЈМБГ ххххх из Врања ул. ххххх усаглашен захтев овом органу, под бројем 350-101/2016-04 / ROP-HAN-29031-LOC-1/2016 за издавање Локацијксих услова за изградњу **типских радних контејнера на кп.бр.1614 КО Кржинце**, на основу члана 53а. 54. 55. 56. и 57. Закона о планирању и изградњи, („Сл. Гласник РС“, број 72/09,81/09, 24/2011, 121/2012, 132/2014 и 145/2014).

Уз захтев за издавање локацијских услова је приложено идејно решење планираног објекта, израђено од стране ДОО НОВЕКО – Врање, број 55/2016 од октобра 2016.године.

У оквиру електронске обједињене процедуре надлежни орган је по службеној дужности прибавио копију плана бр. 953-1/2016-173 од 04.11.2016.године, уверење да за територију Општине Владичин Хан није формиран катастар подземних водова инсталација бр. 956-01-18/2016 од 04.11.2016.године издате од стране Службе за катастар непокретности Владичин Хан, као и услове за пројектовање и прикључење од стране имаоца јавних овлашћења који су саставни део ових локацијских услова.

Одељење за урбанизам, имовинско-правне, комуналне и грађевинске послове Општинске управе Општине Владичин Хан, је ценило приложене доказе, па је на основу члана 53а. 54. 55. 56. и 57. Закона о планирању и изградњи РС („Сл. Гласник РС“, број 72/09, 81/09, 24/2011, 121/2012, 132/2014 и 145/2014), Правилника о класификацији објеката („Сл. Гласник РС“, број 22/2015), Правилника о поступку спровођења обједињене процедуре електронским путем („Сл. Гласник РС“, број 113/2015) и Просторног плана општине Владичин Хан („Сл. гласник Града Врања“, број 22/2010) одлучено као у диспозитиву локацијских услова.

**УПУТСТВО О ПРАВНОМ СРЕДСТВУ:** На издате локацијске услове се може поднети приговор надлежном општинском већу, у року од три дана од дана достављања

локацијских услова.

**РУКОВОДИЛАЦ ОДЕЉЕЊА**

 **Љиљана Мујагић, дипл. пр. планер**